Ungaria, din ce în ce mai nemulțumită de UE
Ungaria vs UE. Vecinii noştri lansează noi atacuri la adresa Uniunii Europene, chiar de pe teritoriul României.
Venit la Oradea, ministrul Construcțiilor și Transporturilor din Ungaria, Lázár János, a reamintit că anul 2024 este unul critic atât pentru Ungaria, cât și pentru România, urmând să se decidă dacă maghiarilor le va merge bine sau nu.
Totul depinde de modul în care își ajustează strategia și de cum vor lupta. Anul acesta, ei vor trebui să acționeze nu doar pentru comunitatea lor, ci pentru întregul UDMR și pentru interesul întregii comunități maghiare din Bazinul Carpatic, pentru a fi luați în serios atât la Budapesta, cât și la Bruxelles.
Potrivit spuselor sale, este important ca maghiarii din Ardeal, România, să se reprezinte singuri deoarece, dacă nu vor avea reprezentanți la Bruxelles, nu vor putea fi auziți, ceea ce ar echivala cu inexistența celor 1,3 milioane de maghiari. Se vor alege lideri noi la Bruxelles. Depinde și de ei dacă aceștia vor fi buni sau răi.
Maghiarii, poporul neiubit care vrea altă conducere la Bruxelles
A recunoscut că sunt conștienți că nu sunt iubiți. Se străduiesc să schimbe conducerea actuală de la Bruxelles. Consideră că direcția în care se îndreaptă Uniunea Europeană (UE) este greșită și că se iau decizii proaste. Anul acesta se va decide dacă vor reuși să se țină departe de războiul din Ucraina sau dacă vor fi împinși spre el.
Acest lucru depinde de cine vor fi primarii, cine va intra în Parlament și cine va conduce la Bruxelles. În plus, anul acesta se va afla dacă economia Europei va continua să meargă spre faliment sau va începe să se redreseze.
„E un an critic şi în Ungaria şi în România. Se va decide dacă maghiarilor le va merge bine sau greu. Depinde, deci, cum vă tuningaţi motorul, cum veţi lupta. Anul acesta, veţi trage nu doar pentru comunitatea voastră, ci pentru întregul UDMR, pentru interesul întregii comunităţi maghiare din Bazinul Carpatic, să fiţi luaţi în serios aici, la Budapesta şi Bruxelles.
Voi trebuie să vă reprezentaţi. Dacă nu e maghiar din Ardeal la Bruxelles, atunci nu vă puteţi face auziţi, ca şi cum cei 1,3 milioane de maghiari nu ar exista, iar asta nu putem permite. Vom alege lideri noi la Bruxelles, depinde şi de noi dacă vor fi buni sau răi.
Nu ascund că ştim că nu ne iubesc, şi nici că ne străduim să schimbăm conducerea actuală de la Bruxelles şi să-i trimitem la naiba, pentru că după noi e greşită direcţia în care o ia Uniunea Europeană şi se iau decizii proaste.
Se va decide tot anul acesta dacă vom reuşi să ne ţinem departe de acest război de la graniţă ori ne vor împinge spre el. Depinde de cine vor fi primari, cine va intra în Parlament şi cine va conduce la Bruxelles. Anul acesta vom afla dacă economia Europei va continua spre faliment ori va începe să urce”, a spus, vineri, oficialul maghiar, conform eBihoreanul.
Declarațiile sale au fost făcute la Teatrul de Vară din Cetatea Oradea.
Alături de el au fost membri ai UDMR din Bihor, Satu Mare, Arad, Timiș, Cluj, Caraș-Severin, Hunedoara, Sălaj, Alba și Maramureș, preşedintele UDMR, Kelemen Hunor, și liderul minorităţii maghiarilor din Slovacia, Berényi József.